ddrg/super_eurlex huggingface dataset:
KOHTU OTSUS

13. detsember 2019

kohtuasjas E-1/18

EFTA järelevalveamet

vs.

Norra Kuningriik

(Direktiiv 2006/54/EÜ – tööhõive ja töötingimused – vanemahüvitised)

(2020/C 90/03)

Kohtuasjas E-1/18 EFTA järelevalveamet vs. Norra Kuningriik on esitatud AVALDUS, et kohus tunnistaks, et jättes jõusse sellised sätted nagu riikliku kindlustusseaduse jaotise 14-13 esimese, teise ja kolmanda lõike ning jaotise 14-14 esimese lõike, mis muudavad isa õiguse vanemahüvitisele sõltuvaks ema olukorrast, kuigi sama õigus ema puhul ei sõltu isa olukorrast, on Norra jätnud täitmata oma kohustused vastavalt EMP lepingu XVIII lisa punktis 21b osutatud õigusakti artikli 14 lõike 1 punktile c (Euroopa Parlamendi ja nõukogu 5. juuli 2006. aasta direktiiv 2006/54/EÜ meeste ja naiste võrdsete võimaluste ja võrdse kohtlemise põhimõtte rakendamise kohta tööhõive ja elukutse küsimustes (uuestisõnastamine)). Kohus koosseisus esimees Páll Hreinsson, kohtunikud Bernd Hammermann (ettekandev kohtunik) ja Siri Teigum (ad hoc kohtunik) tegi 13. detsembril 2019 otsuse, mille resolutiivosa on järgmine.

Kohus:

1. jätab hagi rahuldamata;
KOHTU OTSUS,

14. juuni 2018,

kohtuasjas E-12/17

EFTA järelevalveamet vs. Island

(EFTA riigi kohustuste täitmata jätmine – Rakendamata jätmine – Määrus (EL) nr 448/2013)

(2018/C 414/09)

Kohtuasjas E-12/17, EFTA Järelevalveamet vs. Island, on esitatud AVALDUS, et kohus tuvastaks, et olles jätnud oma riiklikus õiguskorras rakendamata Euroopa Majanduspiirkonna lepingu IX lisa punktis 31bbc viidatud õigusakti (komisjoni 15. mai 2013. aasta rakendusmäärus (EL) nr 448/2013, millega kehtestatakse kolmanda riigi AIFi valitseja viidatava liikmesriigi kindlaksmääramise menetlus vastavalt Euroopa Parlamendi ja nõukogu direktiivile 2011/61/EL), mida on kohandatud kõnealuse lepingu protokolliga nr 1, ei ole Island täitnud EMP lepingu artiklist 7 tulenevaid kohustusi. Kohus koosseisus eesistuja Páll Hreinsson, kohtunik Per Christiansen ja ettekandev kohtunik Bernd Hammermann tegi 14. juunil 2018 järgmise resolutiivosaga otsuse.

Kohus:

1. on tuvastanud, et olles jätnud siseriiklikus õiguskorras rakendamata Euroopa Majanduspiirkonna lepingu IX lisa punktis 31bbc viidatud õigusakti (komisjoni 15. mai 2013. aasta rakendusmäärus (EL) nr 448/2013, millega kehtestatakse kolmanda riigi AIFi valitseja viidatava liikmesriigi kindlaksmääramise menetlus vastavalt Euroopa Parlamendi ja nõukogu direktiivile 2011/61/EL), mida on kohandatud kõnealuse lepingu protokolliga nr 1, ei ole Island täitnud EMP lepingu artiklist 7 tulenevaid kohustusi;
KOHTU MÄÄRUS,

26. juuli 2019,

kohtuasjas E-1/17 KULUD

Nettbuss AS vs. Konkurrenten.no AS

(Maksustatavad kulud – Sissenõutavad kulud – Viivis)

(2019/C 378/05)

Kohtuasjas E-1/17 KULUD: Nettbuss AS vs. Konkurrenten.no AS – TAOTLUS maksustada kohtuasjas E-1/17 Konkurrenten.no vs. ESA (EFTA kohtu lahendid 2017, lk 989) kohtu 22. detsembri 2017. aasta määruse alusel Nettbuss ASile sissenõutavad kulud, on kohus koosseisus esimees ja ettekandev kohtunik Páll Hreinsson, kohtunik Bernd Hammermann ja ad hoc kohtunik Ola Mestad teinud 26. juulil 2019 määruse, mille resolutiivosa on järgmine.

1. Konkurrenten.no AS poolt Nettbuss ASile makstavate kulude summaks määratakse 351 738 Norra krooni.
ET Euroopa Liidu Teataja C 224/16

KOHTU OTSUS,

31. märts 2017,

kohtuasjas E-13/16

EFTA järelevalveamet vs. Island

(kohustuste täitmatajätmine EFTA riigi poolt – Rakendamata jätmine – Direktiiv 2000/30/EÜ – Tehnokontrollid)

(2017/C 224/07)

Kohtuasjas E-13/16, EFTA järelevalveamet vs. Island, on esitatud AVALDUS, et kohus tuvastaks, et Island on jätnud täitmata Euroopa Majanduspiirkonna lepingu XIII lisa punktis 17h viidatud õigusaktist (Euroopa Parlamendi ja nõukogu 6. juuni 2000. aasta direktiiv 2000/30/EÜ ühenduses liiklevate kommertsveokite tehnokontrolli kohta) tulenevad kohustused, kuna ei ole kehtestanud osutatud akti artikli 3 lõikes 1 osutatud tehnokontrolle. Kohus koosseisus esimees Carl Baudenbacher, kohtunikud Per Christiansen ja Páll Hreinsson (ettekandev kohtunik) tegi 31. märtsil 2017 otsuse, mille resolutiivosa on järgmine.

Kohus

1. on tuvastanud, et Island on jätnud täitmata Euroopa Majanduspiirkonna lepingu XIII lisa II peatüki punktis 17h viidatud õigusakti (Euroopa Parlamendi ja nõukogu 6. juuni 2000. aasta direktiiv 2000/30/EÜ ühenduses liiklevate kommertsveokite tehnokontrolli kohta) (mida on kohandatud EMP lepingu protokolliga nr 1) tulenevad kohustused, kuna ei ole kehtestanud osutatud akti artikli 3 lõikes 1 osutatud tehnokontrolle määratud tähtajaks;
ET Euroopa Liidu Teataja C 119/10

KOHTU OTSUS,

27. november 2017,

kohtuasjas E-19/16

Thorbjørn Selstad Thue, keda toetab Norra Politsei Föderatsioon (Politiets Fellesforbund), vs. Norra valitsus

(direktiiv 2003/88/EÜ – töötajate ohutuse ja tervise kaitse – tööaeg – sõit sellisesse töökohta ja/või sealt tagasi, mis ei ole töötaja kindel või tavapärane töökoht)

(2018/C 119/11)

Kohtuasjas E-19/16, Thorbjørn Selstad Thue, keda toetab Norra Politsei Föderatsioon (Politiets Fellesforbund), vs. Norra valitsus, on Norra Ülemkohus (Norges Høyesterett) esitanud kohtule EFTA riikide vahel järelevalveameti ja kohtu asutamise kohta sõlmitud lepingu artikli 34 alusel TAOTLUSE, milles käsitletakse Euroopa Parlamendi ja nõukogu 4. novembri 2003. aasta direktiivi 2003/88/EÜ artikli 2 tõlgendamist seoses tööaja korraldamise konkreetsete aspektidega. Kohus koosseisus esimees ja ettekandev kohtunik Carl Baudenbacher ning kohtunik Per Christiansen ja ad hoc kohtunik Ása Ólafsdóttir tegi 27. novembril 2017 järgmise resolutiivosaga otsuse.

1. Aega, mis on vajalik töötaja (nagu apellant) sõiduks sellisesse töökohta ja sealt tagasi, mis ei ole töötaja kindel või tavapärane töökoht, et täita seal tööandja nõudmisel oma kohustusi või ülesandeid, ning kui selline sõit leiab aset väljaspool tavapärast tööaega, käsitatakse tööajana direktiivi 2003/88/EÜ artikli 2 tähenduses.

2. Sõidu vältel tehtud töö mahust lähtuv intensiivsuse hindamine ei ole nõutav.
ET Euroopa Liidu Teataja C 33/6

KOHTU MÄÄRUS,

31. märts 2016,

kohtuasjas E-4/15:

Islandi finantsteenuste ühing vs. EFTA järelevalveamet

(Hagi EFTA järelevalveameti otsuse tühistamiseks – Riigiabi – Vastuvõetavus – Õigus esitada hagi – Ühingu staatus)

(2017/C 33/05)

Kohtuasjas E-4/15: Islandi finantsteenuste ühing vs. EFTA järelevalveamet – AVALDUS tühistada EFTA järelevalveameti 16. juuli 2014. aasta otsus nr 298/14/COL, mis on avaldatud väljaandes ELT C 400, 13.11.2014, lk 13, ja EMP kaasandes nr 66, 13.11.2014, lk 1 („vaidlustatud otsus“), et lõpetada kohtuasi, mille raames käsitletakse abi, mida anti Islandi eluasemerahastamisfondile (Íbúðalánasjóður), tegi kohus koosseisus esimees ja ettekandev kohtunik Carl Baudenbacher ning kohtunikud Per Christiansen ja Páll Hreinsson 31. märtsil 2016 järgmise resolutiivosaga määruse:

1) avaldus on vastuvõetamatu ja see lükatakse tagasi;

2) Islandi finantsteenuste ühing kannab enda ja EFTA järelevalveameti kohtukulud;
ET Euroopa Liidu Teataja C 120/24

KOHTU OTSUS,

2. august 2016,

kohtuasjas E-35/15

EFTA järelevalveamet vs. Norra Kuningriik

(Kohustuste täitmatajätmine EFTA riigi poolt – direktiiv 2000/59/EÜ laevaheitmete ja lastijäätmete vastuvõtmise seadmete kohta sadamates)

(2017/C 120/12)

Kohtuasjas E-35/15, EFTA järelevalveamet vs. Norra Kuningriik, esitatud AVALDUS, et kohus tuvastaks, et Norra Kuningriik on jätnud ettenähtud tähtajaks täitmata Euroopa Majanduspiirkonna lepingu XIII lisa punktis 56i viidatud õigusaktist (Euroopa Parlamendi ja nõukogu 27. novembri 2000. aasta direktiiv 2000/59/EÜ laevaheitmete ja lastijäätmete vastuvõtmise seadmete kohta sadamates) tulenevad kohustused, olles täitmata jätnud järgmised nõuded: i) direktiivi 2000/59/EÜ artikli 5 lõike 1 kohane nõue töötada iga sadama jaoks välja ja viia ellu asjakohane jäätmete vastuvõtmise ja käitlemise kava; ii) direktiivi 2000/59/EÜ artikli 5 lõike 3 kohane nõue anda jäätmete vastuvõtmise ja käitlemise kavadele hinnang ja heakskiit, jälgida nende elluviimist ja tagada, et heakskiit kinnitataks vähemalt iga kolme aasta järel; iii) direktiivi 2000/59/EÜ artikli 4 lõike 1 kohane nõue tagada, et kõikides Norra sadamates on olemas vastuvõtuseadmed, mis on piisavad selleks, et täita tavaliselt sadamat külastavate laevade vajadused neile asjatuid viivitusi põhjustamata. Kohus koosseisus esimees Carl Baudenbacher (ettekandev kohtunik) ja kohtunikud Per Christiansen ja Páll Hreinsson tegi 2. augustil 2016 otsuse, mille resolutiivosa on järgmine:

Kohus:

1. tuvastas, et Norra Kuningriik on jätnud ettenähtud tähtajaks täitmata Euroopa Majanduspiirkonna lepingu XIII lisa punktis 56i viidatud õigusaktist (Euroopa Parlamendi ja nõukogu 27. novembri 2000. aasta direktiiv 2000/59/EÜ laevaheitmete ja lastijäätmete vastuvõtmise seadmete kohta sadamates) tuleneva kohustuse, olles täitmata jätnud järgmised nõuded: a) direktiivi 2000/59/EÜ artikli 5 lõike 1 kohane nõue töötada iga Norra sadama jaoks välja ja viia ellu asjakohane jäätmete vastuvõtmise ja käitlemise kava; b) ii) direktiivi 2000/59/EÜ artikli 5 lõike 3 kohane nõue anda jäätmete vastuvõtmise ja käitlemise kavadele hinnang ja heakskiit, jälgida nende elluviimist ja tagada, et heakskiit kinnitataks vähemalt iga kolme aasta järel, ning c) direktiivi 2000/59/EÜ artikli 4 lõike 1 kohane nõue tagada, et kõikides Norra sadamates on olemas vastuvõtuseadmed, mis on piisavad selleks, et täita tavaliselt sadamat külastavate laevade vajadused neile asjatuid viivitusi põhjustamata;
ET Euroopa Liidu Teataja C 467/23

KOHTU OTSUS,

27. oktoober 2015,

kohtuasjas E-10/15

EFTA järelevalveamet vs. Island

(EMP/EFTA riigi kohustuste täitmata jätmine – Rakendamata jätmine – Direktiiv 2009/126/EÜ mootorsõidukite tankimisel teenindusjaamades eralduvate bensiiniaurude regenereerimise II etapi kohta)

(2016/C 467/10)

Kohtuasjas E-10/15, EFTA järelevalveamet vs. Island, esitati AVALDUS, et kohus tuvastaks, et olles jätnud ettenähtud tähtajaks vastu võtmata EMP lepingu XX lisa III peatüki punktis 21au viidatud õigusakti (Euroopa Parlamendi ja nõukogu 21. oktoobri 2009. aasta direktiiv 2009/126/EÜ, mootorsõidukite tankimisel teenindusjaamades eralduvate bensiiniaurude regenereerimise II etapi kohta), mida on kohandatud EMP lepingu protokolliga nr 1, rakendamiseks vajalikud meetmed, ei ole Island täitnud kõnealusest õigusaktist ja EMP lepingu artiklist 7 tulenevaid kohustusi, ning kohus koosseisus esimees Carl Baudenbacher, ettekandev kohtunik Per Christiansen ja kohtunik Páll Hreinsson tegi 27. oktoobril 2015 otsuse, mille resolutiivosa on järgmine.

Kohus:

1. otsustab, et olles jätnud ettenähtud tähtajaks vastu võtmata EMP lepingu XX lisa III peatüki punktis 21au viidatud õigusakti (Euroopa Parlamendi ja nõukogu 21. oktoobri 2009. aasta direktiiv 2009/126/EÜ mootorsõidukite tankimisel teenindusjaamades eralduvate bensiiniaurude regenereerimise II etapi kohta), mida on kohandatud EMP lepingu protokolliga nr 1, rakendamiseks vajalikud meetmed, ei ole Island täitnud kõnealusest õigusaktist ja EMP lepingu artiklist 7 tulenevaid kohustusi, ja
ET Euroopa Liidu Teataja C 158/14

KOHTU OTSUS,

10. november 2014,

kohtuasjas E-6/14

EFTA järelevalveamet vs. Island

(Lepinguosalise kohustuste täitmata jätmine – Direktiiv 2008/43/EÜ – Rakendamata jätmine)

(2015/C 158/08)

Kohtuasjas E-6/14, EFTA järelevalveamet vs. Island, on esitatud TAOTLUS, et kohus sedastaks, et olles jätnud ettenähtud tähtajaks vastu võtmata Euroopa Majanduspiirkonna lepingu II lisa XXIX peatüki punktis 5 viidatud õigusakti (komisjoni direktiiv 2008/43/EÜ, 4. aprill 2008, nõukogu direktiivi 93/15/EMÜ kohase tsiviilotstarbeliseks kasutamiseks mõeldud lõhkematerjalide identifitseerimise ja jälgitavuse süsteemi loomise kohta, nagu seda on lepingule kohandatud lepingu protokolliga nr 1) rakendamiseks vajalikud meetmed ja/või jätnud järelevalveametile kõnealustest meetmetest teatamata, ei ole Island täitnud kõnealusest õigusaktist ja EMP lepingu artiklist 7 tulenevaid kohustusi. Kohus koosseisus esimees Carl Baudenbacher, ettekandev kohtunik Per Christiansen ja kohtunik Páll Hreinsson tegi 10. novembril 2014 otsuse, mille resolutiivosa on järgmine:

Kohus:

1. sedastab, et olles jätnud ettenähtud tähtajaks vastu võtmata Euroopa Majanduspiirkonna lepingu II lisa XXIX peatüki punktis 5 viidatud õigusakti (komisjoni direktiiv 2008/43/EÜ, 4. aprill 2008, nõukogu direktiivi 93/15/EMÜ kohase tsiviilotstarbeliseks kasutamiseks mõeldud lõhkematerjalide identifitseerimise ja jälgitavuse süsteemi loomise kohta, nagu seda on lepingule kohandatud lepingu protokolliga nr 1) rakendamiseks vajalikud meetmed, ei ole Island täitnud kõnealusest õigusaktist ja EMP lepingu artiklist 7 tulenevaid kohustusi;
ET Euroopa Liidu Teataja C 350/6

KOHTU OTSUS,

31. märts 2015,

kohtuasjas E-20/14

EFTA järelevalveamet vs. Island

(Lepinguosalise kohustuste täitmata jätmine – Rakendamata jätmine – Määrus (EÜ) nr 392/2009 reisijate meritsi vedajate vastutuse kohta õnnetusjuhtumite korral)

(2015/C 350/09)

Kohtuasjas E-20/14, EFTA järelevalveamet vs. Island, esitatud TAOTLUS, et kohus tuvastaks, et olles jätnud ettenähtud tähtajaks vastu võtmata vajalikud meetmed EMP lepingu XIII lisa V peatüki punktis 56x osutatud õigusakti (Euroopa Parlamendi ja nõukogu määrus (EÜ) nr 392/2009, 23. aprill 2009, reisijate meritsi vedajate vastutuse kohta õnnetusjuhtumite korral, mida on kohandatud EMP lepingu protokolliga nr 1 ja ühiskomitee 1. aprilli 2011. aasta otsusega nr 17/2011) ülevõtmiseks riigisisesesse õigusesse, on Island jätnud täitmata EMP lepingu artiklist 7 tulenevad kohustused. Kohus koosseisus esimees Carl Baudenbacher, kohtunikud Per Christiansen ja Páll Hreinsson (ettekandev kohtunik) tegi 31. märtsil 2015 otsuse, mille resolutiivosa on järgmine:

Kohus:

1. on tuvastanud, et olles jätnud ettenähtud tähtajaks vastu võtmatavajalikud meetmed EMP lepingu XIII lisa V peatüki punktis 56x osutatud õigusakti (Euroopa Parlamendi ja nõukogu määrus (EÜ) nr 392/2009, 23. aprill 2009, reisijate meritsi vedajate vastutuse kohta õnnetusjuhtumite korral, mida on kohandatud EMP lepingu protokolliga nr 1 ja ühiskomitee 1. aprilli 2011. aasta otsusega nr 17/2011) ülevõtmiseks riigisisesesse õigusesse, ei ole Island täitnud EMP lepingu artiklist 7 tulenevaid kohustusi;
ET Euroopa Liidu Teataja C 88/16

OTSUS,

6. detsember 2013,

kohtuasjas E-17/13

EFTA järelevalveamet vs. Island

(Lepinguosalise kohustuste täitmata jätmine – direktiivi 2009/44/EÜ rakendamata jätmine)

2014/C 88/13

Kohtuasjas E-17/13, EFTA järelevalveamet vs. Island, on esitatud TAOTLUS, et kohus tuvastaks, et olles jätnud ettenähtud tähtajaks vastu võtmata kõik EMP lepingu IX lisa punkti 16b esimeses taandes ja XII lisa punkti 4 esimeses taandes viidatud õigusakti (Euroopa Parlamendi ja nõukogu direktiiv 2009/44/EÜ, 6. mai 2009, millega muudetakse direktiivi 98/26/EÜ arvelduse lõplikkuse kohta makse- ja väärtpaberiarveldussüsteemides ja direktiivi 2002/47/EÜ finantstagatiskokkulepete kohta seoses omavahel ühendatud süsteemide ja krediidinõuetega, mida on kohandatud EMP lepingu protokolliga nr 1) artikli 2 rakendamiseks vajalikud meetmed või jätnud järelevalveametile kõnealustest meetmetest teatamata, ei ole Island täitnud kõnealusest õigusaktist ja EMP lepingu artiklist 7 tulenevaid kohustusi. Kohus koosseisus esimees Carl Baudenbacher, ettekandev kohtunik Per Christiansen ja kohtunik Páll Hreinsson tegi 6. detsembril 2013 otsuse, mille resolutiivosa on alljärgnev.

Kohus

1) on tuvastanud, et olles jätnud ettenähtud tähtajaks vastu võtmata kõik EMP lepingu IX lisa punkti 16b esimeses taandes ja XII lisa punkti 4 esimeses taandes viidatud õigusakti (Euroopa Parlamendi ja nõukogu direktiiv 2009/44/EÜ, 6. mai 2009, millega muudetakse direktiivi 98/26/EÜ arvelduse lõplikkuse kohta makse- ja väärtpaberiarveldussüsteemides ja direktiivi 2002/47/EÜ finantstagatiskokkulepete kohta seoses omavahel ühendatud süsteemide ja krediidinõuetega, mida on kohandatud EMP lepingu protokolliga nr 1) artikli 2 rakendamiseks vajalikud meetmed, ei ole Island täitnud kõnealusest õigusaktist ja EMP lepingu artiklist 7 tulenevaid kohustusi;
ET Euroopa Liidu Teataja C 92/34

EFTA KOHTU MÄÄRUS,

29. august 2014,

kohtuasjas E-8/13

Abelia vs. EFTA järelevalveamet

(EFTA järelevalveameti otsuse tühistamishagi – Nõuetekohane esindatus kohtus – Riigiabi – Väidetav abi riiklike õppeasutuste ruumide rendileandjatele – Otsus mitte algatada ametlikku uurimismenetlust – Põhjendatud huvi – Käsitamine huvitatud isikuna – Konkurentsisuhe)

(2015/C 92/08)

Kohtuasjas E-8/13 Abelia (keda toetavad Akademiet Bergen AS, Akademiet Drammen AS, Akademiet Sandnes AS, Akademiet Oslo AS, Akademiet VGS Molde AS ja Akademiet VGS Ålesund AS) vs. EFTA järelevalveamet esitatud AVALDUS tühistada EFTA järelevalveameti 24. aprilli 2013. aasta otsus nr 160/13/COL, mis käsitleb väidetava abi andmist riiklike õppeasutuste ruumide rendileandjatele. Kohus, koosseisus esimees Carl Baudenbacher, kohtunik Per Christiansen ja ettekandev kohtunik Páll Hreinsson, tegi 29. augustil 2014 järgmise resolutiivosaga otsuse.

Kohus:

1. lükkab taotluse vastuvõetamatuna tagasi;
ET Euroopa Liidu Teataja C 81/13

MÄÄRUS,

23. oktoober 2013,

kohtuasjas E-2/13

Bentzen Transport AS vs. EFTA järelevalveamet

(EFTA järelevalveameti keeldumine algatada menetlus seoses sellega, et EMP riik on väidetavalt jätnud täitmata oma kohustused hangete valdkonnas – vaidlustatavad meetmed – vastuvõetavus)

2014/C 81/13

Kohtuasjas E-2/13, Bentzen Transport AS vs. EFTA järelevalveamet, on esitatud järelevalveameti ja kohtu asutamise kohta sõlmitud EFTA riikide lepingu artikli 36 teise lõigu alusel KAEBUS, et kohus tühistaks EFTA järelevalveameti 19. detsembri 2012. aasta otsuse nr 507/12/COL, mis käsitleb riigihangetega seotud kaebuse alusel Norra suhtes algatatud juhtumi nr 71620 menetlemise lõpetamist. Kohus koosseisus esimees ja ettekandev kohtunik Carl Baudenbacher ning kohtunikud Per Christiansen ja Páll Hreinsson tegi 23. oktoobril 2013 määruse, mille resolutiivosa on esitatud allpool.

1) Kaebus on vastuvõetamatu ja lükatakse tagasi.
ET Euroopa Liidu Teataja C 277/11

OTSUS,

3. juuni 2013,

kohtuasi E-14/12

EFTA järelevalveamet vs. Liechtensteini Vürstiriik

(Lepinguosalise kohustuste täitmata jätmine – Asutamisvabadus – Teenuste osutamise vabadus – EMP lepingu artiklid 31 ja 36 – Ajutist tööd vahendavate asutuste kohustus esitada tagatis – Kaudne ja otsene diskrimineerimine – Elukohanõue – Põhjendus)

2013/C 277/09

Kohtuasjas E-14/12, EFTA järelevalveamet vs. Liechtensteini Vürstiriik, on kohtule esitatud NÕUE tuvastada, kas jättes jõusse õigusakte, millega kehtestatakse Liechteinsteinis elavatele, ajutist tööd vahendavate asutuste juhtidele kohustus maksta 50 000 Šveitsi frangi suurust tagatisraha ning 100 000 Šveitsi frangi suuruse tagatisraha maksmise kohustus isikutele, kes täidavad sarnaseid kohustusi, kuid elavad väljaspool Liechtensteini, ning asutustele, kes soovivad osutada ajutise tööhõive teenust piiriüleselt, ei ole Liechtensteini Vürstiriik täitnud EMP lepingu artiklitest 31 ja 36 tulenevaid kohustusi. Kohus koosseisus esimees Carl Baudenbacher, ettekandev kohtunik Per Christiansen ja kohtunik Páll Hreinsson tegi 3. juunil 2013 otsuse, mille resolutiivosa on järgmine:

kohus:

1) tuvastas, et kuna Liechtensteini Vürstiriik jättis jõusse õigusakti, millega kehtestatakse Liechtensteinis elavatele, ajutist tööd vahendavate asutuste juhtidele kohustus maksta 50 000 Šveitsi frangi suurust tagatisraha ning 100 000 Šveitsi frangi suuruse tagatisraha maksmise kohustus isikutele, kes täidavad sarnaseid kohustusi, kuid elavad väljaspool Liechtensteini, ning asutustele, kes soovivad osutada ajutise tööhõive teenust piiriüleselt, ei ole Liechtensteini Vürstiriik täitnud EMP lepingu artiklist 31 ja artiklist 36 tulenevaid kohustusi;
ET Euroopa Liidu Teataja C 49/16

EFTA KOHTU MÄÄRUS,

12. mai 2014,

kohtuasjas E-8/12

Schenker North AB, Schenker Privpak AB ja Schenker Privpak AS vs. EFTA järelevalveamet

(EFTA järelevalveameti otsuste tühistamistaotlus – Juurdepääs dokumentidele – Vastuvõetavus)

(2015/C 49/09)

Kohtuasjas E-8/12, Schenker North AB, Schenker Privpak AB ja Schenker Privpak AS vs. EFTA järelevalveamet on esitatud TAOTLUS tühistada kolm EFTA järelevalveameti otsust, mis tehti teatavaks 18. mail 2012, 23. mail 2012 ja 2. juulil 2012 ning milles keeldutakse juurdepääsu andmisest teatavatele dokumentidele EFTA järelevalveameti kohtuasjas nr 34250 (Norway Post/Privpak – konkurentsieeskirjade rikkumine) ja EFTA järelevalveameti kohtuasjas nr 68736 (DB Schenker – eespool nimetatud konkurentsieeskirjade rikkumise kohtuasja käsitlev juurdepääsutaotlus) ning milles keeldutakse ka juurdepääsu andmisest avaliku juurdepääsu taotluste haldamise ja juhtumi haldamise menetlustele EFTA järelevalveameti 27. juuni 2008. aasta otsusega nr 407/08/COL kehtestatud eeskirjade alusel, mis käsitlevad juurdepääsu dokumentidele (avaldamata). Kohus koosseisus esimees ja ettekandev kohtunik Carl Baudenbacher ning kohtunikud Per Christiansen ja Páll Hreinsson tegi 12. mail 2014 määruse, mille resolutiivosa on järgmine:

Kohus:

1. leidis, et puudub vajadus teha otsus hagi suhtes, mis on suunatud EFTA järelevalveameti 9. mai 2012. aasta kirja vastu, mis tehti teatavaks 18. mail 2012 (juhtum nr 633455), selles osas, mis puudutab juurdepääsu EFTA järelevalveameti toimiku nr 34250 kogusisule;

2. jättis vastuvõetamatuse tõttu rahuldamata hagi, mis oli suunatud EFTA järelevalveameti 9. mai 2012. aasta kirja vastu, mis tehti teatavaks 18. mail 2012 (juhtum nr 633455), selles osas, mis puudutab juurdepääsu „ettevõtjalt Norway Post saadud 13. juuli 2010. aasta kirjale” ja „EFTA järelevalveameti, sealhulgas tema presidendi, ettevõtja Norway Post ja/või Norra valitsuse vahel peetud kohtumiste protokollidele”;

3. jättis vastuvõetamatuse tõttu rahuldamata hagi, mis oli suunatud EFTA järelevalveameti 22. mai 2012. aasta kirja vastu, mis tehti teatavaks 23. mail 2012;

4. leidis, et puudub vajadus teha otsust hagi suhtes, mis on suunatud EFTA järelevalveameti 2. juuli 2012. aasta kirja vastu, mis tehti teatavaks 2. juulil 2012 (juhtum nr 639495), selles osas, mis puudutab juurdepääsu EFTA järelevalveameti avaliku juurdepääsu taotluste haldamise ja juhtumi haldamise menetlustele;

5. jättis vastuvõetamatuse tõttu rahuldamata hagi, mis oli suunatud EFTA järelevalveameti 2. juuli 2012. aasta kirja vastu, mis tehti teatavaks 2. juulil 2012 (juhtum nr 639495), selles osas, mis puudutab juurdepääsu EFTA kolleegiumi otsustele, milles sisalduvad haldusosakonna direktori kehtivad volitused;
ET Euroopa Liidu Teataja C 369/12

OTSUS,

25. aprill 2012,

kohtuasjas E-13/11

Granville Establishment vs. Volker Anhalt, Melanie Anhalt ja Jasmin Barbaro (sünninimega Anhalt)

(Kohtualluvuse kokkulepped – Teenuste osutamise ja saamise vabadus – Diskrimineerimine kodakondsuse alusel – Põhjendus – Õiguskaitsevahendid EMP õigusele mittevastavuse korral)

2012/C 369/10

Kohtuasjas E-13/11, Granville Establishment vs. Volker Anhalt, Melanie Anhalt ja Jasmin Barbaro (sünninimega Anhalt), on vürstlik kohus (Fürstliches Landgericht, Liechtenstein) esitanud kohtule järelevalveameti ja kohtu asutamise kohta sõlmitud EFTA riikide lepingu artikli 34 alusel TAOTLUSE Euroopa Majanduspiirkonna lepingu artikli 4 ja 36 tõlgendamise kohta seoses Liechtensteini kohtualluvuse seadusega. Kohus koosseisus esimees Carl Baudenbacher, Per Christiansen ja ettekandev kohtunik Páll Hreinsson tegi 25. aprillil 2012 otsuse, mille resolutiivosa on järgmine:

— siseriiklik õigusnorm, nimelt kohtualluvuse seaduse artikli 53a lõige 1, millega antakse ainult Liechtensteini kodanikele õigus, mille kohaselt neid ei saa välismaal kohtusse kaevata kohtualluvuse kokkuleppe alusel, välja arvatud juhul, kui kõnealune kohtualluvuse kokkulepe on avalikult jäädvustatud, on vastuolus EMP lepingu artikliga 36;